Donde nadie te encuentre

Donde nadie te encuentre (Kie neniu trovu vin) estas romano de la hispana verkistino Alicia Giménez Bartlett, kiu havigis al ŝi la Premion Nadal de 2011. La romano temas pri la figuro de membro de la hispana gerilo kontraŭfrankista, nome Florencio Pla Meseguer, alinome La Pastora (La Paŝtistino). Fakte la rakonto sekvas la esplorojn de franca psikiatro gvidita de hispana ĵurnalisto tra aparta regiono Maestrazgo, kie ili celas trovi la gerilan(in)on por ke la psikiatro faru studon pri ties seksa kaj psika identecoj.

Enhavo

 Unua parto.-
Barcelono, septembro 1956. La romano startas kiam franca psikiatro Lucien Nourissier sukcesas konvinki ĵurnaliston Carlos Infante serĉi La Pastora por fari psikologian studon prie. Infante estas cinika kaj akceptas gvidi Nourissier tra la koncerna areo, kiun li bone konas; li celas enspezi monon, kion li bezonas. Male Nourissier estas pli motivigita pro la profesiaj interesoj. Infante estas kruda, dum Nourissier estas iom naiva, ene de la danĝera etoso de la frankisma diktaturo por du vojaĝantoj kiuj celas kontakti kun gerilano. Konstante okazos interpuŝiĝoj inter ambaŭ roluloj tiukadre. 

Tortosa, oktobro 1956. Startas la ekspedicio kaj pere de la kontaktoj de Infante ili sukcesas ricevi informojn pri la vivo kaj agado de La Pastora. Sinsekve ili intervjuas maljunan kamparanon (kiu denoncas ilin), vilaĝan kuraciston, vidvinon de Francisco, la lasta gerilano kiu estis kun La Pastora, koruptan urbestron, civilgvardion kiu deziras esti verkisto, familion de kamparanoj atakitaj de LP, ktp. Intermeze estas rakonto fare rekte de LP pri ŝia infanaĝo, ŝia vivo kun la ŝafaro en la monto, kiel forta virino kontraŭ la ĉikanado fare de lokanoj, pri la milito, pri lipoperacio, bonaj laboro kaj vivo kiel paŝtistino (ĉirkaŭ 1944) ktp. Post humiligo fare de civilgvardio, kiu nudigis ŝin, ŝi fuĝas kun la gerilo (ĉirkaŭ 1948).

 Dua parto.-
Morella. Laŭ la romano kaj la ekspedicio antaŭeniras, kaj spite malgravajn informojn pri LP, la karakteroj kaj sintenoj de Nourissier kaj Infante ŝanĝiĝas kaj eĉ alproksimiĝas unu al la alia. Al Nourissier mankas lia familio, laciĝas pri la serĉado kaj malmoliĝas kontakte kun la etoso. Infante malcinikiĝas kaj plie interesiĝas persone pri la figuro de LP. En la rakonto de LP, ŝi en la gerilo iĝas viro laŭ aspekto (kion ŝli rakontas kiel kortuŝo), lernas legoscion, sentas sin bone akceptita, faras atakojn kun la aliaj gerilanoj, kelkaj estas mortigitaj, kaj finfine venas partiestroj kiuj plenumas malmobilizon (1950). Tiukuntekste LP kaj Francisco dizertas kaj restas solaj gerile, faras mortigajn atakojn kaj en 1952 iras al Andoro, kie ili pasigas someron laborante kampare. Poste ili revenas al la montaro kaj en la vivo de la paro hegemonias soleco. Francisco pli kaj pli riskas tro multe kaj en fina atako en kamparbieno al riĉaj rizproduktantoj okazas interpafado kaj Francisco estas ĝismorte vundita. LP restas sola.

Siavice ankaŭ la paro Nourissier kaj Infante suferas solecon, ĉar ili ne trovas utilajn informojn pri LP, kvankam interparolas kun bizara juĝisto kaj lia nevino, kun junulo, kun instruisto ktp. Ili iel amikiĝas, sed suferas proprajn personajn konfliktojn: la edzino de Nourissier vizitas lin petante revenon, malsukcese, kaj Infante dronas en ebrieco. Finfine la lasta informanto, loka bazinstruisto, kondukas ilin al supozita renkonto kun LP, sed junulo avertas ilin, ke temas pri kaptilo fare de la Civilgvardio kaj estas li mem kiu finfine kondukas ilin al LP, kiu faras la rakonton, kiun oni sekvis ekde la komenco de la romano. La celo de la ekspedicio estas plenumita, sed Infante konfesas, ke ankaŭ li perfidis, ĉar estis komplica de la polico por eviti ĝin; ĉiuoakze ili apartiĝas amikece.

Finfine estas eksterromana mallonga epilogo kiu rakontas la sekvon de la vivo de LP el la jaro 1956, kiam okazas la romanagado ĝis lia morto en 2004.

Sekvo
 La kinisto Marc Ortiz Prades reĝisoris en 2025 la filmon Els mals noms, pri La Pastora. El maquis intersexual La Pastora como sublimación de la resistencia al franquismo: "Fue la excusa perfecta para que el régimen convirtiera lo distinto en enfermedad" alirita la 9an de novembro 2025, El Mundo

Referencoj

Bibliografio
 Alicia Giménez Bartlett, Donde nadie te encuentre. Ediciones Destino. 2011. 509 pp. ISBN 978-84-233-4410-9.

Eksteraj ligiloj

Kategorio:Hispanlingvaj romanoj
Kategorio:Libroj aperintaj en 2011